《次韵赠铁崖二首 其二》
元代·陆居仁

校书星动天禄阁，作赋神遇楚阳台。波涛入笔沧海□，霹雳啸火昆仑开。

求文巨室持金献，问字诸生载酒来。矍铄是翁谁画得，心如铁石貌如孩。

作者简介：松江华亭人，字宅之，号巢松翁，又号云松野褐、瑁湖居士。泰定帝泰定三年举人。不求仕进，隐居教授。工诗，与杨维桢、钱惟善交往。及殁，同葬于山麓，号三高士墓。有《云松野褐集》。